11.4.2023
RO
Jurnalul Oficial al Uniunii Europene
C 126/3
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10986 – AXA SPAIN / GACM SPAIN) (Text cu relevanță pentru SEE)
(2023/C 126/03)
1.
La data de 27 martie 2023, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — AXA Seguros Generales, S.A. de Seguros y Reaseguros („AXA Seguros Generales”, Spania), care aparține AXA S.A. („AXA Group”, Franța); — GACM España, S.A.U. („GACM Spain”, Spania).
AXA Seguros Generales va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi GACM Spain.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— AXA Seguros Generales face parte din AXA Spain, un grup spaniol de asigurări autorizat să desfășoare activități de asigurare și reasigurare în domeniul asigurărilor de sănătate, de viață și de economii, al fondurilor de pensii, al asigurărilor auto și al altor tipuri de asigurări personale și profesionale.
AXA Spain face parte dintr-un grup de societăți a căror societate-mamă de cel mai înalt rang este societatea franceză cotată la bursă AXA Group, care își desfășoară activitatea în domeniul asigurărilor și al gestionării de active în 54 de țări. — GACM Spain este o societate holding specializată în domeniul asigurărilor de locuințe, care include și societăți de asigurări de viață și de sănătate din Spania. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10986 – AXA SPAIN / GACM SPAIN (1) JO L 24, 29.1.2004, p. 1 („Regulamentul privind concentrările economice”).